Apstiprinu:

SC Mēmele direktore l.Rimševica

2021.gada 6.jūlijā

BAUSKAS NOVADA SPORTA CENTRA “MĒMELE” CEĻOJOŠĀ KAUSA IZCĪŅA SVARA STIEŅA SPIEŠANĀ GUĻUS “BAUSKAS SPĒKS 2021”

NOLIKUMS

MĒRĶIS. UZDEVUMI.

* Popularizēt spēka sporta veidus novada iedzīvotāju vidū
* Noskaidrot Bauskas novada spēcīgākos atlētus.
* Veicināt spēka sporta veidu attīstību Bauskas novadā.
* Daudzveidot novada iedzīvotāju sporta aktivitātes

LAIKS UN VIETA

* 2021.gada 31. jūlijs no plkst. 11 00 – 14 00 Bauskā, Kalna iela 3, pie MOGO Fitnesa kluba Bauska.

VADĪBA

* Sacensības organizē un vada sporta centrs “Mēmele” sadarbībā ar MOGO Fitness klubu “Bauska” un Bauskas novada pauerliftinga speciālistiem.
* Galvenais tiesnesis un atbildīgais par Covid-19 ierobežošanas noteikumu ievērošanu Felikss Žieds 29496050. Sacensību tiesnesis Māris Barovskis.

DALĪBNIEKI

* Turnīrā piedalās Bauskas novada iedzīvotāji
* 2003.gadā dzimuši un jaunāki jaunieši un jaunietes – 20 kg stienis
* 2002.gadā dzimušas un vecākas sievietes – 20 kg stienis
* 2002.gadā - 1981.gadā dzimuši vīrieši – 50 kg
* 1980.gadā dzimuši un vecāki veterāni – 50 kg
* **Sacensību dalībnieki atbild par savas veselības atbilstību sacensību slodzei!**

IZCĪŅAS KĀRTĪBA

* Dalībniekam uz stieņa tiek uzlikts svars – 50 kg, vai arī nodrošināti 20 kg (tikai tukšs svaru stienis) īpašo grupu (jaunieši, kas dzimuši 2003. gadā vai agrāk līdz 18 gadu vecumam un sievietes) dalībniekiem.
* Rezultātā tiek ieskaitītas visas pareizi izpildītās spiešanas reizes;
* Ja dalībnieks nespēj veikt kustību ar svaru pilnā apmērā vienu reizi, tiesnesis/asistents ir tiesīgs vienu reizi palīdzēt un sacensību protokolā arī tiek šī viena reize ieskaitīta.
* Kustības izpildes noteikumi:
* Dalībnieks vingrinājumu sāk pēc tiesneša komandas “SĀKT”;
* Stienim sākoties kustībai jāatrodas iztaisnotās rokās, kustības laikā jāpieskaras pie krūtīm un pēc tam jāatgriežas iztaisnotās rokās;
* Kustību veikšanas laikā aizliegts atraut rokas no stieņa;
* Kustības izpildes beigu fāzē abām rokām jābūt vienādā pilnībā iztaisnotā stāvoklī un stienis jānotur nofiksētā stāvoklī;
* Aizliegts atpūsties, turot stieni iztaisnotās rokās vai uz krūtīm ilgāk kā uz skaitu: viens-divi-trīs; Pārsniedzot šo laiku, sportists saņem brīdinājumu no tiesneša. Pie atkārtota brīdinājuma vingrinājuma izpilde tiek pārtraukta.

APBALVOŠANA

* 1-3. vietu ieguvēji, katrā grupā tiks apbalvoti ar medaļām un diplomiem.
* Spēcīgākie dalībnieki saņems turnīra atbalstītāju MOGO Fitness kluba Bauska speciālās balvas (abonementu 1 mēnesim)
* Sportists, kurš kopsummā pacels lielāko svaru, saņems SC “Mēmele” ceļojošo kausu.

FINANSES

* Ar sacensību saistītos izdevumus sedz Bauskas novada sporta centrs “Mēmele”
* Sportista dalību čempionātā nodrošina komandējošā organizācija vai sportists pats.

**!!! Sacensībās nedrīkst piedalīties dalībnieki, kuri ir saslimuši ar Covid-19, kuri bijuši saskarsmē ar Covid-19 slimnieku, kuru ģimenē ir konstatēta saslimšana ar Covid-19. Sacensību dalībniekiem jāievēro valstī noteiktos epidemioloģiskos, dezinfekcijas un distancēšanās noteikumus. Katrs dalībnieks izmanto personīgos dezinficēšanās līdzekļus!**

**Sacensību dalībniekiem jāaizpilda Covid-19 ierobežošanai atbilstošs apliecinājums un jāievēro sacensību sanitārais protokols (skat.pielikumā)**

***Spēļu laikā notiks sacensību fotografēšana un/vai filmēšana. Materiāls, SC “Mēmele” pasākumu publicitātei un reklamēšanai, tiks ievietots masu mēdijos un sociālajos tīklos.***

***Jautājumus, kas nav atrunāti šajā nolikumā, dalībnieki risina vienojoties sacensību vietā.***

Pielikums Nr.1

Izdota, pamatojoties uz

Ministru kabineta 2020. gada 9. jūnija noteikumu

 Nr. 360 “Epidemioloģiskās drošības pasākumi Covid-19

 infekcijas izplatības ierobežošanai”

 32. 3 1.apakšpunktā noteikto

**Kārtība epidemioloģiskās drošības pasākumu īstenošanai** **Covid-19 infekcijas izplatības ierobežošanai Bauskas novada sporta centra “Mēmele” rīkotajās sacensībās**

Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr. 360) paredzēto pamatprincipu (informēšana, distancēšanās, higiēna, personas veselības stāvokļa uzraudzība) un no tiem izrietošo prasību ievērošanai **no 2021. gada 15.jūnija** nosaka šādu kārtību (turpmāk – Kārtība):

1. Epidemioloģiskās drošības pasākumi COVID-19 infekcijas izplatības ierobežošanai tiek īstenoti Bauskas novada Sporta centra “Mēmele” organizētajās sacensībās
2. Kārtība ir saistoša visiem Bauskas novada Sporta centra “Mēmele” sacensību dalībniekiem: klubiem, komandām, organizatoriem, spēlētājiem, apkalpojošajam personālam, tiesnešiem.
3. Kārtība tiek piemērota visās Bauskas novada Sporta centra “Mēmele” oficiālo sacensību spēļu norises vietās.
4. Ja tiek konstatēta pretruna starp Kārtību, Bauskas novada Sporta centra “Mēmele” sacensību nolikumiem un/vai spēles noteikumiem, spēkā ir Kārtībā noteiktais regulējums.
5. Mainoties epidemioloģiskajai situācijai, Kārtība var tikt pārskatīta un tajā noteiktie ierobežojumi mainīti.
6. Personas, kuras pārkāpj izolācijas, karantīnas un pulcēšanās ierobežojumus, var tikt sauktas pie administratīvās atbildības.
7. Komandas, kas piedalās Bauskas novada Sporta centra “Mēmele” oficiālajās sacensībās:
	1. ir informētas un apņemas ievērot MK noteikumos nr. 360, Covid-19 infekcijas izplatības pārvaldības likumā un Covid-19 infekcijas izplatības seku pārvarēšanas likumā ietvertos noteikumus par valsts ieviestajiem ierobežojumiem un papildu noteikumiem sporta pasākumu norisē;
	2. ir atbildīgas par savu komandu dalībnieku (spēlētāju) veselības stāvokli, kā arī noteikto ierobežojumu un piesardzības pasākumu ievērošanu;
	3. ir informētas un ievēro valsts aktuālos noteikumus sporta pasākumu norisei, kā arī regulāri sekot līdzi to izmaiņām.
8. Kārtība infekcijas izplatīšanas ierobežošanai sacensību norises laikā:
	1. pirms/pēc spēles komandu dalībnieki (spēlētāji,) un tiesneši nesarokojas;
	2. tieši pirms un tieši pēc spēles abu komandu spēlētājiem jāveic roku dezinficēšana, izmantojot atbilstošus sanitāri – dezinficējošos līdzekļus (virsmu dezinfekcijai jāizmanto ne mazāk kā 70% alkohola saturošus līdzekļus);
	3. pie sacensību norises ieejas redzamā vietā ir jābūt izvietotām norādēm ar informāciju par distances ievērošanu, maksimālo apmeklētāju skaitu, higiēnu, pašizolāciju, karantīnu, kā arī citu informāciju saskaņā ar MK noteikumiem Nr.360;
	4. ja sacensību laikā ir paredzami drūzmēšanās punkti, ieteicams veidot lokālus plūsmu regulējošus norobežojumus;
	5. tiek rekomendēta sacensību dalībnieku reģistrācija arī tad, ja tā nav obligāta. Tehniskā un apkalpojošā personāla uzskaite ir īpaši nozīmīga, jo viņu kontaktēšanās ar citiem cilvēkiem ir pastiprināta;
	6. sacensību norises vietās jāizvieto bezmaksas roku dezinfekcijas līdzekļi pie ieejas/izejas no norises vietas, pie sanitārajiem mezgliem, pēc iespējas pie biežākām saskarsmes virsmām;
	7. sacensību laikā regulāri jāatskaņo informatīvi aicinājumi apmeklētājiem ievērot distanci, kā arī citus epidemioloģiskās drošības noteikumus;
	8. ieteicams pirms sacensībām informēt dalībniekus par ar Covid-19 saistītajiem ierobežojumiem un noteikumiem, kā arī sankcijām, pārkāpjot Kārtību un MK noteikumos Nr.360 noteiktās prasības, tai skaitā par sacensību pārtraukšanas iespējamību noteikumu neievērošanas gadījumā;

**Pielikums Nr.2**

**Kārtībai epidemioloģiskās drošības pasākumu īstenošanai**

 **un Covid-19 infekcijas izplatības ierobežošanai**

**Bauskas novada organizētajās sacensībās**

**Sporta centrs „Mēmele“**

**Apliecinājums**

**Par prasību ievērošanu saistībā ar Covid-19 izplatīšanas ierobežošanu**

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (vārds, uzvārds)

personas kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (personas kods)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

 (sacensību nosaukums)

Dalībnieks, apliecinu:

1. Man nav konstatēta saslimšana ar Covid-19 un Slimību profilakses un kontroles centrs nav mani noteicis kā Covid-19 infekcijas slimības kontaktpersonu.
2. Pēdējo 10 (desmit) kalendāro dienu laikā neesmu atgriezies/iebraucis Latvijā no valsts, uz kuru attiecināmi īpašie piesardzības un ierobežojošie pasākumi sakarā ar augstu saslimstību ar Covid-19 attiecīgajā valstī un neesmu bijis kontaktā ar Covid-19 saslimušajiem vai kontaktpersonām.
3. Man nav noteikta pašizolācija, mājas karantīna vai stingra karantīna.
4. Man nav akūti elpceļu infekcijas simptomi (iesnas, klepus, rīkles iekaisums, paaugstināta ķermeņa temperatūra, elpošanas traucējumi).

Apņemos nekavējoties informēt sacensību organizatorus par veselības stāvokļa būtiskām (akūtām) izmaiņām.

Esmu informēts (-a), ka par nepatiesu ziņu sniegšanu mani var saukt pie administratīvās atbildības vai kriminālatbildības.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts un datums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tel.nr., e-pasts)

*Apliecinājumā iekļauto personas datu apstrādes nolūks ir ierobežot saslimšanu ar Covid-19 un nodrošināt aizsardzību no saslimšanas ar Covid-19 Bauskas novada sporta centra “Mēmele” organizēto sacensību laikā.*